ai4bharat/Pralekha huggingface dataset:
பிரதமர் அலுவலகம்
பிரதமரின் மித்ரா மெகா ஜவுளிப் பூங்காக்கள் “இந்தியாவில் தயாரிப்போம்” மற்றும் “உலகுக்காக உற்பத்தி செய்வோம்” என்பதற்கு சிறந்த உதாரணங்களாகத் திகழும்: பிரதமர்
தமிழ்நாடு, தெலங்கானா, கர்நாடக, மகாராஷ்டிரா, குஜராத், மத்தியப்பிரதேசம் மற்றும் உத்தரப்பிரதேசம் ஆகிய மாநிலங்களில் அமைக்கப்பட உள்ள பிரதமரின் மித்ரா மெகா ஜவுளிப் பூங்காக்கள் “இந்தியாவில் தயாரிப்போம்” மற்றும் “உலகுக்காக உற்பத்தி செய்வோம்” என்பதற்கு சிறந்த உதாரணங்களாகத் திகழும் என்று பிரதமர் திரு நரேந்திர மோடி கூறியுள்ளார். பண்ணையில் இருந்து நூல் இழை, அதிலிருந்து தொழிற்சாலை, அதிலிருந்து ஆடை வடிவமைப்பு, அதிலிருந்து வெளிநாடுகளுக்கு ஏற்றுமதி என்ற 5 ஃஎப் அடிப்படையிலான தொலைநோக்குப் பார்வைக்கேற்ப ஜவுளித்துறையை இந்தப் பூங்காக்கள் வலுப்படுத்தும் என அவர் தெரிவித்துள்ளார். பிரதமரின் மித்ரா மாபெரும் ஜவுளிப்பூங்காக்கள், ஜவுளித்துறைக்கு அதிநவீன உள்கட்டமைப்புகளை வழங்குவதுடன் கோடிக்கணக்கான முதலீடுகளை ஈர்த்து லட்சக்கணக்கான வேலைவாய்ப்புகளை உருவாக்கும் என்று பிரதமர் குறிப்பிட்டுள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவுகள்:
“தமிழ்நாடு, தெலங்கானா, கர்நாடாக, மகாராஷ்டிரா, குஜராத், மத்தியப்பிரதேசம் மற்றும் உத்தரப்பிரதேசம் ஆகிய மாநிலங்களில் அமைக்கப்பட உள்ள பிரதமரின் மித்ரா மெகா ஜவுளிப் பூங்காக்கள் “இந்தியாவில் தயாரிப்போம்” மற்றும் “உலகுக்காக உற்பத்தி செய்வோம்” என்பதற்கு சிறந்த உதாரணங்களாகத் திகழும். பண்ணையில் இருந்து நூல் இழை, அதிலிருந்து தொழிற்சாலை, அதிலிருந்து ஆடை வடிவமைப்பு, அதிலிருந்து வெளிநாடுகளுக்கு ஏற்றுமதி என்ற 5 ஃஎப் அடிப்படையிலான தொலைநோக்குப் பார்வைக்கேற்ப ஜவுளித்துறையை இந்தப் பூங்காக்கள் வலுப்படுத்தும்”.
“பிரதமரின் மித்ரா மாபெரும் ஜவுளிப்பூங்காக்கள், ஜவுளித்துறைக்கு அதிநவீன உள்கட்டமைப்புகளை வழங்குவதுடன் கோடிக்கணக்கான முதலீடுகளை ஈர்த்து லட்சக்கணக்கான வேலைவாய்ப்புகளை உருவாக்கும். இது “இந்தியாவில் தயாரிப்போம்” மற்றும் “உலகுக்காக உற்பத்தி செய்வோம்” என்பதற்கு சிறந்த உதாரணமாகத் திகழும். #PragatiKaPMMitra”
பாதுகாப்பு அமைச்சகம்
வான்வெளி மற்றும் பாதுகாப்பு உற்பத்தித் தொழில்நுட்பம் குறித்த மாநாட்டை பாதுகாப்பு இணை அமைச்சர் திரு ஸ்ரீபாத் யஸோ நாயக் தொடங்கி வைத்தார்
'இந்தியாவில் தயாரிப்போம் மற்றும் 'தற்சார்புள்ள இந்தியா' இயக்கங்களை மேம்படுத்த இந்திய அரசு எடுத்துவரும் பல்வேறு நடவடிக்கைகளின் கீழ், இந்தியப் பாதுகாப்பு மற்றும் வான்வெளித் தொழில்கள், மாற்றத்தின் தொடக்கத்தில் உள்ளதாக மத்திய பாதுகாப்பு இணை அமைச்சர் திரு ஸ்ரீபாத் யஸோ நாயக் கூறியிருக்கிறார். புதுதில்லியில் இன்று வான்வெளி மற்றும் பாதுகாப்பு உற்பத்தி தொழில்நுட்பம் குறித்த 5-வது மாநாட்டைத் தொடங்கி வைத்து அவர் உரையாற்றினார். இந்த மாநாட்டின் மையக் கருத்து 'தற்சார்புள்ள இந்தியா இயக்கத்துடன் இணைந்து இந்தியாவுக்கு அதிகாரமளித்தல்' என்பதாகும்.
பாதுகாப்பு உற்பத்திக் கொள்கை இலக்கான 26 பில்லியன் டாலரை 2025 ஆம் ஆண்டுக்குள் அடையவும், பாதுகாப்பு உற்பத்தித் துறையில் நாட்டை தற்சார்புள்ளதாக மாற்றும் வகையிலும், மேலும் அதிகப் பொறுப்புகளை ஏற்கத் தயாராக இருக்க வேண்டும் என அவர் வான்வெளி மற்றும் பாதுகாப்பு தொழில் துறையினரைக் கேட்டுக்கொண்டார். சமீப ஆண்டுகளில் பாதுகாப்புத் துறை விரிவாக வளர்ச்சி அடைந்துள்ளது.
2008 முதல் 2016ம் ஆண்டு வரையிலான காலத்தில் அது 9.7 சதவீதம் என்ற கூட்டு ஆண்டு வளர்ச்சி விகித அளவில் உயர்ந்து, தற்போது 2017-18 ம் ஆண்டில் 42.83 பில்லியன் டாலர் என்ற அளவினை அடைந்துள்ளது. 2030ம் ஆண்டு வாக்கில் இந்திய வான்வெளி மற்றும் பாதுகாப்புத் தொழில் 70 பில்லியன் டாலர் என்ற அளவுக்கு உயரும் என மதிப்பிடப்பட்டுள்ளது. " இந்திய வான்வெளி மற்றும் பாதுகாப்பு தொழில் பிரமாதமாக வளரும் வாய்ப்பைப் பெற்றுள்ளது. உலக அளவில் போட்டியிடும் வலுவான அடிப்படைகளைக் கொண்டுள்ளது. முன்னணி மையமாக வளர்ச்சி அடையும் சாத்தியக் கூறுகளைக் கொண்டுள்ளது. வடிவமைப்பு, உற்பத்தி, பொறியியல், தொழில் நுட்ப மேம்பாடு மற்றும் சேவைகள் ஆகியவற்றின் ஏற்றுமதியாளராக மாறும் திறன் கொண்டுள்ளது" என்று திரு ஸ்ரீபாத் யஸோ நாயக் கூறினார்.
இந்திய சிவில் விமானப் போக்குவரத்துச் சந்தை உலகின் மிக வேகமாக வளர்ந்து வரும் சந்தைகளில் ஒன்று, இதன் சுற்றுலா பயன்படுத்துவோர் எண்ணிக்கை ஆண்டுக்கு 20 சதவீதம் என்ற அளவில் உயர்ந்து வருகிறது, 2026 வாக்கில் விமான நிலைய கட்டுமான வசதிகளில் 1.83 பில்லியன் அமெரிக்க டாலர் முதலீட்டுத் திட்டத்துடன் அது மேலும் வளர்ச்சி அடைய உள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 184.52 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 13,445 ஆக குறைந்துள்ளது
இந்தியாவில் தற்போது சிகிச்சை பெறுவோரின் எண்ணிக்கை 13,445 ஆக குறைந்துள்ளது.
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 184.52 கோடிக்கும் அதிகமான  டோஸ்கள் செலுத்தப்பட்டுள்ளன. 2,20,93,346 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.81 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,404. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,92,326.
இந்தியாவில் கடந்த 24 மணி நேரத்தில் 1,260 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 5,28,021 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.02 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.24 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812625
மத்திய அமைச்சரவை
இந்தியா மற்றும் அர்ஜென்டினா இடையே அண்டார்டிக் ஒத்துழைப்பு குறித்த புரிந்துணர்வு ஒப்பந்தம் குறித்து மத்திய அமைச்சரவைக்கு விளக்கம்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியா மற்றும் அர்ஜென்டினா இடையேயான அண்டார்டிக் ஒத்துழைப்பு தொடர்பான புரிந்துணர்வு ஒப்பந்தம் குறித்து விளக்கம் அளிக்கப்பட்டது.
இந்த புரிந்துணர்வு ஒப்பந்தம், புவி, அறிவியல் துறையில் அறிவியல் ஒத்துழைப்பு சார்ந்த திட்டங்களுக்கு உதவும் வகையில், அண்டார்டிகா மற்றும் தெற்கு சமுத்திரங்களின் இயற்கை சுற்றுச்சூழலை பாதுகாக்கவும், பராமரிக்கவும் உதவும்.
வணிகம் மற்றும் தொழில்துறை அமைச்சகம்
வெள்ளைப் பொருட்கள் எனப்படும் ஏ.சி மற்றும் எல்இடி விளக்குகளுக்கான உற்பத்தியுடன் கூடிய ஊக்குவிப்பு திட்டம்: முதலீட்டாளர்கள் மார்ச் 19ம் தேதி முதல் ஏப்ரல் 25ம் தேதி வரை விண்ணப்பிக்ககலாம்.
பிரதமரின் தற்சார்பு இந்தியா அழைப்பை அடுத்து, ஏ.சி மற்றும் எல்.இ.டி விளக்குகள் தயாரிப்புக்கான உற்பத்தியுடன் இணைந்த ஊக்குவிப்பு திட்டத்துக்கு மத்திய அமைச்சரவை கடந்த ஆண்டு ஏப்ரல் 7ம் தேதி ஒப்புதல் அளித்தது. இத்திட்டம் 2021-22ம் நிதியாண்டிலிருந்து 2028-29ம் நிதியாண்டு வரை 7 ஆண்டு காலத்துக்கு ரூ.6,238 கோடி மதிப்பில் அமல்படுத்தப்படுகிறது.
இத்திட்டத்துக்கு கடந்தாண்டு விண்ணப்பங்கள் வரவேற்கப்பட்டபோது, 52 நிறுவனங்கள் ஆன்லைன் மூலம் விண்ணப்பித்தன. பரிசீலனைக்குப்பின் 42 விண்ணப்பதாரர்கள் தேர்வு செய்யப்பட்டன. இதில் 26 ஏ.சி தயாரிப்பு நிறுவனங்கள் ரூ.3,898 கோடி முதலீட்டுடன் தேர்வு செய்யப்பட்டன. 16 எல்இடி விளக்குகள் உற்பத்தி நிறுவனங்கள் ரூ.716 கோடி முதலீட்டில் தேர்வு செய்யப்பட்டன.
தற்போது கூடுதல் விண்ணப்பதாரர்கள் வரவேற்கப்படுகின்றனர். இத்திட்டத்துக்கான விண்ணப்பங்களை, 2022 மார்ச் 10ம் தேதி முதல் ஏப்ரல் 25ம் தேதி வரை https://pliwhitegoods.ifciltd.com/ என்ற இணையளத்தில் தாக்கல் செய்யலாம். இந்தத் தேதிக்குப்பின் விண்ணப்பங்கள் ஏற்றுக்கொள்ளப்பட மாட்டாது. இந்தத் திட்டத்துக்கான வழிகாட்டுதல்களும், இந்த இணையளம் மற்றும் மத்திய தொழில் வளர்ச்சி மற்றும் உள்நாட்டு வர்த்தகத்துறை இணையதளம் https://dpiit.gov.in ஆகியவற்றில் உள்ளன .
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803659
அறிவியல் மற்றும் தொழில்நுட்பத்துறை
கொவிட்-19 போக்கை வரையறுக்க கணித சூத்திரம் மாதிரியில் பணியாற்றுகின்றனர் விஞ்ஞானிகள்
கொவிட்-19 பரவல் போக்கினை விளக்குவதற்காக சூத்திரம்  மாதிரியில் பணியாற்றும் விஞ்ஞானிகளாகிய நாங்கள், கணித மாதிரி கணிப்புகள் தொடர்பான சில உண்மைகளைச் சுட்டிக் காட்ட விரும்புகிறோம். ஏனென்றால், இவற்றில் சில தவறாகப் புரிந்து கொள்ளப்பட்டு, தவறாகக் குறிப்பிடப்படுகிறது. ஊடகங்களில் வெளியான சில அறிக்கைகள், சூத்திரம் மாதிரியில் பணியாற்றும் விஞ்ஞானிகள், கொவிட் 2ஆம் அலை குறித்து மார்ச் மாதமே எச்சரித்ததாகவும், ஆனால் அதில் போதிய கவனம் செலுத்தப்படவில்லை என்பது போலவும் கூறுகின்றன. இது தவறு.
எங்களின் கருத்துக்களைப் பெறுவதற்கு, தேசிய தொற்றுத் தடுப்பு நடவடிக்கையில் அரசுடன் ஒருங்கிணைந்து பணியாற்றும் மூத்த அதிகாரிகளில் ஒருவர் கடந்த ஏப்ரல் 2ஆம் தேதி ஒரு கூட்டத்தைக் கூட்டினார். அப்போது எங்களின் சூத்திரம் மாதிரியானது ஏப்ரல் 3வது வாரத்தில் கொவிட் 2ஆம் அலை உச்சத்துக்கு செல்லும் என கணித்துள்ளது என்பதை நாங்கள் சுட்டிக் காட்டினோம், தினசரி பாதிப்பு சுமார் ஒரு லட்சம் இருக்கலாம் என்றும் தெரிவித்தோம். ஆனால் கீழ்கண்ட காரணங்களால், இந்த மாதிரி கணிப்புகள் தவறானவை என்பது தெளிவாகத் தெரிகிறது.
தொற்றுப் பரவலைக் கணிக்க, கணித சூத்திர மாதிரியில் நாங்கள் பணியாற்றி கொண்டிருக்கிறோம். தொற்று இயக்கவியல் மற்றும் அதன் பரவல், கால ஓட்டத்தில் கணிசமாக மாற்றம் காணாத வரையிலும், ஒரு கணித மாதிரியானது எதிர்காலத்தை ஓரளவு மட்டுமே கணிக்கும் என்பதைக் குறிப்பிடுவது முக்கியமானது. மருந்து அல்லாத தலையீடுகள் போன்ற பல்வேறு கொள்கை முடிவுகளுடன் தொடர்புடைய மாற்றுச் சூழல்களைக் கணிப்பதற்கான ஒரு முறையையும் கணித மாதிரிகள் வழங்க முடியும்.
கொவிட்-19-ஐ பொறுத்தவரை, வைரசின் குணம் வேகமாக மாறிக் கொண்டிருக்கிறது என்பது தெளிவாகிறது. இது போன்ற சூழலில், கொவிட்-19 தொடர்பான எந்தக் கணிப்பும், தொடர்ந்து சரி செய்யப்பட வேண்டும், சில நேரங்களில், தினந்தோறும் சரிசெய்ய வேண்டியிருக்கும்.
நாங்கள் அரசுடன் நெருங்கமாக இணைந்து பணியாற்றுகிறோம். எங்கள் கருத்துக்கள் எப்போதும் சாதகமாகப் பெறப்படுகின்றன. கொவிட் 2ஆம் அலையின் சரியான தன்மையை, எங்களால் முன்கூட்டியே கணிக்க முடியவில்லை என்றாலும், எதிர்காலத்தில் அதன் போக்கைக் கணக்கிடுவதற்கான எங்கள் முயற்சிகளை நாங்கள் தொடர்கிறோம்.
மனிந்ரா அகர்வால், போராசிரியர், கான்பூர் ஐஐடி மாதுரி கனித்கர், துணைத் தலைவர், ஒருங்கிணைந்த பாதுகாப்புப்படை ஊழியர் அமைப்பு. எம் வித்யாசகர், பேராசிரியர், ஐதராபாத் ஐஐடி.
மேலும் விவரங்களுக்கு ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1715485
------
(Visitor Counter : 282
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
20-வது கால்நடை கணக்கெடுப்பின் அடிப்படையில் கால்நடைகள் மற்றும் கோழிகளின் இன வாரியான அறிக்கை வெளியீடு
20-வது கால்நடை கணக்கெடுப்பின் அடிப்படையில் கால்நடைகள் மற்றும் கோழிகளின் இன வாரியான அறிக்கையை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா புதுதில்லியில் இன்று வெளியிட்டார். மத்திய மீன்வளம், கால்நடை பராமரிப்பு மற்றும் பால்வளம், தகவல் மற்றும் ஒலிபரப்புத் துறை இணை அமைச்சர் டாக்டர் எல். முருகனும் இந்த நிகழ்ச்சியில் கலந்து கொண்டார். கால்நடை பராமரிப்புத் துறை செயலாளர் திரு அதுல் சதுர்வேதி, இணைச் செயலாளர் திரு உபமன்யு பாசுவும் உடனிருந்தனர்.
கால்நடைகளை மேம்படுத்துவதில் இந்த அறிக்கையின் முக்கியத்துவத்தை சுட்டிக்காட்டிய திரு ரூபாலா, கொள்கை உருவாக்குபவர்கள் மற்றும் ஆராய்ச்சியாளர்களுக்கு அதன் பயன்கள் குறித்தும் வலியுறுத்தினார்.
2019-ஆம் ஆண்டில் 20-ஆவது கால்நடை கணக்கெடுப்புடன், இனவாரியான தரவு சேகரிப்பும் செய்யப்பட்டது. தனித்துவமான முயற்சியாக, நாட்டிலேயே முதன்முறையாக, காகிதம் இல்லாமல் டேப்லெட் கணினிகளைப் பயன்படுத்தி இனவாரியான தரவு சேகரிக்கப்பட்டது. தேசிய விலங்கு மரபணு வளங்களின் அலுவலகத்தால்  அங்கீகரிக்கப்பட்டுள்ள இனங்களின்படி கால்நடைகளும், கோழிகளும் கணக்கிடப்பட்டன.
என்.பி.ஏ.ஜி.ஆர் மூலம் பதிவு செய்யப்பட்ட 19 தேர்ந்தெடுக்கப்பட்ட இனங்களின் 184 அங்கீகரிக்கப்பட்ட உள்நாட்டு/ வெளிநாட்டு மற்றும் கலப்பின இனங்கள் அறிக்கையில் இடம்பெற்றுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1824647
பிரதமர் அலுவலகம்
சம்வத்சாரி பண்டிகையை முன்னிட்டு நாட்டு மக்களுக்கு பிரதமர் வாழ்த்து தெரிவித்துள்ளார்
சம்வத்சாரி பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்
சமூக ஊடக எக்ஸ் பதிவில் பிரதமர் கூறியிருப்பதாவது;
"சம்வத்சாரி மன்னிப்பு மற்றும் ஒற்றுமையின் சக்தியை அடிக்கோடிட்டுக் காட்டுகிறது. வேற்றுமைகளை ஒதுக்கி வைத்துவிட்டு இரக்கமும் ஒற்றுமையும் எப்போதும் நமக்கு வழிகாட்டியாக இருக்கட்டும். மிச்சாமி துக்கடம்!"
உள்துறை அமைச்சகம்
பத்ம விருதுகள் 2023-க்கு விண்ணப்பிக்க 2022 செப்டம்பர் 15 கடைசி நாள்
2023 குடியரசு தின விழாவில், அறிவிப்பதற்கான பத்ம விருதுகள், 2023க்கு இணையம் வழியாக விண்ணப்பித்தல் மற்றும் பரிந்துரை செய்வது 2022 மே 1 அன்று தொடங்கப்பட்டது. இதற்கான கடைசி தேதி 2022 செப்டம்பர் 15 ஆகும். விண்ணப்பங்கள் மற்றும் பரிந்துரைகள் தேசிய விருது இணையப்பக்கம்  மூலமாகவே அனுப்பப்பட வேண்டும்.
இந்த விருது பெற விண்ணப்பிக்கின்றவர் அல்லது பரிந்துரைப்பவர் பொருத்தமான விவரங்களை மேற்குறிப்பிட்ட இணையப்பக்கத்தில் உள்ள படிவத்தில்  குறிப்பிட வேண்டும். சிறப்புமிக்க சாதனைகள், சம்பந்தப்பட்ட துறையில் சேவை, ஆகியவை பற்றி குறிப்பிட வேண்டும்.
உள்துறை அமைச்சகத்தின் விருதுகள் மற்றும் பதக்கங்கள் என்ற தலைப்பிலான இணையதளத்திலும்  பத்ம விருதுகளுக்கான இணையப்பக்கத்திலும்,  பத்மவிருதுகளுக்கான விவரங்களை பெற்றுக் கொள்ளலாம். இந்த விருதுகளுக்கான விதிமுறைகள்  என்ற இணையப்பக்கத்தில் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1856380
சமூக நிதி மற்றும் அதிகாரமளித்தல் அமைச்சகம்
முதியோருக்கான கட்டணமில்லா ஹெல்ப்லைன் எல்டர்லைன்  : தமிழகம் உள்ளிட்ட பல மாநிலங்களில் தொடக்கம்
தற்போதைய கொவிட் பெருந்தொற்றின் பின்னணியில், முதியோர்களின் பிரச்சினைகளுக்கு தீர்வு காணும் பொருட்டு, மத்திய சமூக நீதி அமைச்சகம் எல்டர்லைன் திட்டத்தின் கீழ் முக்கிய மாநிலங்களில் அழைப்பு மையங்களைத் தொடங்கியுள்ளது. இந்த வசதி, தமிழ்நாடு, உ.பி., ம.பி., ராஜஸ்தான், கர்நாடகா ஆகிய மாநிலங்களில் அண்மையில் தொடங்கப்பட்டு, செயல்பட்டு வருகிறது. தெலுங்கானாவில், இந்த வசதி ஒரு வருடத்திற்கும் மேலாக செயல்பட்டு வருகிறது.
2021 மே மாத இறுதிக்குள் இந்த வசதி எல்லா மாநிலங்களிலும் செயல்பட முயற்சிகள் மேற்கொள்ளப்படுவதாக மத்திய சமூக நீதி அமைச்சகம் தெரிவித்துள்ளது.
இந்த அழைப்பு மையங்களை கட்டணமில்லா எண் 14567 மூலம் தொடர்பு கொள்ளலாம். தேவையுள்ள அனைத்து பெரியவர்களும் இந்த வசதியைப் பயன்படுத்த அறிவுறுத்த வேண்டும் என்று மத்திய சமூக நீதி அமைச்சகம் கூறியுள்ளது. இந்த எல்டர்லைன், டாடா டிரஸ்ட் மற்றும் என்எஸ்இ அறக்கட்டளையின் உதவியுடன் செயல்படுகிறது.
தமிழ்நாட்டில் இந்த ஆண்டு ஏப்ரல் 28ஆம் தேதியன்று இந்த எல்டர்லைன் உதவி எண் வசதி தொடங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1719318
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் ஏழைகளுக்கு சுகாதார சேவைகளை மேம்படுத்த எடுக்கப்பட்ட முயற்சிகள்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் பலன்களை பெறுவதற்கு அதில் இணைய வேண்டும் என்ற அவசியமில்லை.
பணமில்லா சிகிச்சையைப் பெற பட்டியலில் உள்ள மருத்துவமனைக்கு  பயனாளி நேரடியாக செல்லலாம். திட்டத்தின் கீழ் அவரது தகுதியை சரிபார்க்க பயனாளி பின்வரும் வழிமுறைகளைப் பயன்படுத்தலாம்:தேசிய சுகாதார ஆணையத்தின் 24x7 உதவி மையத்தை 14555 என்ற எண்ணில் அணுகலாம்.பயனாளிகளின் சரிபார்ப்புக்கு எந்த அரசு மருத்துவமனையையும்  அணுகலாம். அரசு மருத்துவமனையில் சரிபார்த்த பிறகு, பயனாளிக்கு தேவையான சிகிச்சையை வழங்கலாம் அல்லது அருகிலுள்ள பிற பொது அல்லது பட்டியலில் உள்ள தனியார் மருத்துவமனைக்கு அனுப்பலாம்.பயனாளி தனது தகுதியை சரிபார்த்து, பிரதமரின் மக்கள் ஆரோக்கிய திட்ட கைபேசி செயலி மூலம் அருகில் உள்ள பட்டியலில் உள்ள மருத்துவமனையையும் தேடலாம்.ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் பயனாளி தனது தகுதியை சரிபார்க்க mera.PMJAY.gov.in-ஐப் பார்வையிடலாம்.பட்டியலில் உள்ள அனைத்து மருத்துவமனைகளிலும்  திட்டத்தின் பலன்களைப் பெற தேவையான அனைத்து உதவிகளையும் பயனாளிக்கு பிரதமரின் ஆரோக்ய மித்ரா வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781268
பாதுகாப்பு அமைச்சகம்
உள்நாட்டிலேயே தயாரிக்கப்பட்ட புதிய தலைமுறை தரையிலிருந்து செலுத்தக் கூடிய ‘பிரலே‘ ஏவுகணையை டிஆர்டிஓ முதன்முறையாக செலுத்தி பரிசோதித்துள்ளது
பாதுகாப்பு ஆராய்ச்சி மற்றும் மேம்பாட்டு நிறுவனத்தால்  உள்நாட்டிலேயே தயாரிக்கப்பட்ட தரையிலிருந்து செலுத்தக் கூடிய ‘பிரலே‘ ஏவுகணை, ஒடிசா கடற்கரைப் பகுதியில் உள்ள டாக்டர் ஏ.பி.ஜே. அப்துல் கலாம் தீவிலிருந்து முதன் முறையாக இன்று  செலுத்தப்பட்டு வெற்றிகரமாக பரிசோதிக்கப்பட்டது.
இந்த சோதனை அதன் அனைத்து இலக்குகளையும் எட்டியதுடன்இந்த புதிய ஏவுகணை அதன் திட்டமிட்ட இலக்கை துல்லியமாக தாக்கியதாகவும் தெரிவிக்கப்பட்டுள்ளது. இந்த ஏவுகணை திட எரிபொருள் ராக்கெட் மோட்டார் மற்றும் பல்வேறு புதிய தொழில்நுட்பங்கள் அடிப்படையில் இயங்கக் கூடியது. இது 150 முதல் 500 கிலோ மீட்டர் தொலைவு வரை பாய்ந்து சென்று தாக்கக் கூடியது என்பதோடு நடமாடும் சாதனத்திலிருந்து செலுத்தக் கூடியதாகும்.
விஞ்ஞானி்களின் இந்த சாதனைக்கு பாதுகாப்புத் துறை அமைச்சர் திரு.ராஜ்நாத் சிங் பாராட்டுத் தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1784136
இந்திய போட்டிகள் ஆணையம்
பியூச்சர் ஜெனரல் இந்தியா ஆயுள் காப்பீட்டு நிறுவனத்தின் பங்குகளை நெதர்லாந்து நிறுவனம் வாங்குவதற்கு சிசிஐ ஒப்புதல்
பியூச்சர் ஜெனரல் இந்தியா ஆயுள் காப்பீட்டு நிறுவனத்தின்  பங்குகளை நெதர்லாந்து என்வி ஜெனரல் நிறுவனம்  வாங்குவதற்கு இந்திய போட்டி ஆணையம்  ஒப்புதல் அளித்துள்ளது. இதனையடுத்து எப்ஜிஎல்ஐசி-யில் ஜிபிஎன்-ன் பங்கு 49%ல் இருந்து தோராயமாக 71% ஆக இருக்கும்.
இந்த கொள்முதல் எப்ஜிஎல்ஐசி-யில் தற்போதைய ஜிபிஎன்-ன் பங்குகளை அதிகரிக்கும். இதுதொடர்பான சிசிஐ-யின் விரிவான உத்தரவு வெளியிடப்பட உள்ளது.
விரிவான விரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1792074
---
(Visitor Counter : 173
இந்திய போட்டிகள் ஆணையம்
மாக்மா எச்டிஐ ஜென்ரல் இன்ஷுரன்ஸ் பங்குகளை சனோதி ப்ராப்பர்டீஸ் எல்எல்பி கையகப்படுத்த சிசிஐ அனுமதி
மாக்மா எச்டிஐ ஜென்ரல் இன்ஷுரன்சின் பங்குகளை சனோதி ப்ராப்பர்டீஸ் எல்எல்பி வாங்குவதற்கு இந்திய வணிகப் போட்டி ஆணையமான சிசிஐ அனுமதி அளித்துள்ளது.
வணிகம் மற்றும் ரியல் எஸ்டேட் தொடர்பான தொழில்களில் சனோதி ப்ராப்பர்டீஸ் எல்எல்பி நிறுவனம் ஈடுபட்டு வருகிறது.
மாக்மா எச்டிஐ ஜென்ரல் இன்ஷுரன்ஸ் நிறுவனம், இந்தியாவில் பொது மற்றும் ஆயுள் அல்லாத காப்பீட்டு வணிகத்தை மேற்கொண்டு வருகிறது.
இந்நிலையில், மாக்மா ஜென்ரல் இன்ஷுரன்சின் 53.39 சதவீத பங்குகளை கையகப்படுத்த சனோதி ப்ராப்பர்டீஸ் எல்எல்பி நிறுவனம் விருப்பம் தெரிவித்திருந்தது. இதற்கு இந்திய வணிகப் போட்டி ஆணையம் ஒப்புதல் வழங்கியுள்ளது.
பூனாவாலா ஃபின்கார்ப் லிமிடெட் மற்றும் சீரம் இன்ஸ்டிட்டீயூட் நிறுவனத்தின் பங்குகளை வாங்கவும் சனோதி ப்ராப்பர்டீஸ் எல்எல்பி திட்டமிட்டுள்ளது.
பாதுகாப்பு அமைச்சகம்
எல்லைச் சாலைகள் அமைப்பு 64வது நிறுவன தினத்தை கொண்டாடுகிறது; புனேயில் தொழில்நுட்ப வளாகத்தை பாதுகாப்பு துறை இணையமைச்சர் திறந்து வைத்தார்
எல்லைச் சாலைகள் அமைப்பு  அதன் 64வது நிறுவன தினத்தை இன்று கொண்டாடுகிறது. இதனையொட்டி, புனேயில் உள்ள பிஆர்ஓ மையத்தில் 'தலைமைப் பொறியாளர்கள் மற்றும் உபகரண மேலாண்மை மாநாடு' என்ற முக்கிய விழாவுக்கு ஏற்பாடு செய்யப்பட்டது. இதில் பாதுகாப்புத் துறை இணையமைச்சர் திரு அஜய் பட் கலந்து கொண்டார். இந்த நாளைக் குறிக்கும் வகையில், அங்கு தொழில்நுட்பப் பயிற்சி வளாகம் மற்றும் தானியங்கி ஓட்டுநர் தடம் ஆகியவற்றை அவர் திறந்து வைத்தார். இந்த வசதிகள் பிஆர்ஓ பணியாளர்களின் பயிற்சித் தரத்தை மேம்படுத்துவதோடு, பல்வேறு சவால்களுக்கு அவர்கள் சிறப்பாக தயாராக இருக்கவும் உதவும்.
'டிஜிட்டல் இந்தியா' முன்முயற்சியின் ஒரு பகுதியாக உருவாக்கப்பட்ட பிஆர்ஓ - மையப்படுத்தப்பட்ட மென்பொருளும் இந்த விழாவில் அறிமுகப்படுத்தப்பட்டது. இந்த மென்பொருள் - ஆட்சேர்ப்பு மேலாண்மை அமைப்பு, மின்னணு அளவீட்டு புத்தகம் & பணி மேலாண்மை அமைப்பு உள்ளிட்டவற்றை செயல்திறனோடு இயக்க வழிவகுக்கும்.
இந்த நிகழ்ச்சியில் உரையாற்றிய திரு அஜய் பட், பிஆர்ஓ பணியாளர்களின் அர்ப்பணிப்பு மற்றும் கடின உழைப்பைப் பாராட்டினார். அவர்களால் கட்டப்பட்ட சாலைகள், பாலங்கள் மற்றும் சுரங்கப்பாதைகள் ஆயுதப்படைகளின் செயல்பாட்டுத் தயார்நிலையை மேம்படுத்துவதோடு மட்டுமல்லாமல், சமூக - உறுதிப்படுத்தலுக்கும் உதவியுள்ளன. எல்லைப் பகுதிகளின் பொருளாதார வளர்ச்சி. சேலா சுரங்கப்பாதை மற்றும் நெச்சிபு சுரங்கப்பாதை திட்டங்களில் குறிப்பிடத்தக்க முன்னேற்றம் குறித்தும் அவர் திருப்தி தெரிவித்தார். பிரதமர் திரு நரேந்திர மோடியின் தலைமையில் 'புதிய இந்தியா' முன்னெப்போதும் இல்லாத வேகத்தில் முன்னேறி வருவதாக அவர் கூறினார்.
எல்லைச் சாலைகள் அமைப்பின் தலைமை இயக்குநர் லெப்டினன்ட் ஜெனரல் ராஜீவ் சௌத்ரி பேசுகையில், தொடர்ந்து வீரியத்துடனும், அர்ப்பணிப்புடனும் பணியாற்றுமாறு அனைத்துத் தரப்பினரையும் அறிவுறுத்தினார்.
பிஆர்ஓ, ஆறு தசாப்தங்களுக்கும் மேலாக, இந்தியாவின் எல்லைகள் மற்றும் பூட்டான், மியான்மர், ஆப்கானிஸ்தான் மற்றும் தஜிகிஸ்தான் உள்ளிட்ட நட்பு நாடுகளிலும் சவாலான சூழ்நிலையில் 61,000 கிமீ சாலைகள், 900 க்கும் மேற்பட்ட பாலங்கள், நான்கு சுரங்கங்கள் மற்றும் 19 விமானநிலையங்களை கட்டமைத்துள்ளது.
சமூக நிதி மற்றும் அதிகாரமளித்தல் அமைச்சகம்
தேசிய அயல்நாட்டு கல்வி உதவித்தொகை திட்டத்தின் கீழ் நிதியுதவி
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் இணை அமைச்சர் திரு. ஏ. நாரயணசாமி கீழ்காணும் தகவல்களை வழங்கினார்.
தேசிய அயல்நாட்டு கல்வி உதவித்தொகை திட்டத்தின் கீழ் 2020-21-க்கான 100 இடங்களில் அனைத்து இடங்களுக்கும் பயனாளிகள் தேர்ந்தெடுக்கப்பட்டனர்.
தேசிய அயல்நாட்டு கல்வி உதவித்தொகை திட்டத்தின் கீழ் 2021-22-க்கான 125 இடங்களில் அனைத்து இடங்களுக்கும் பயனாளிகள் தேர்ந்தெடுக்கப்பட்டனர்.
2011-12 முதல் 2021-22 வரை  மொத்தம் ரூ 165.72 கோடி வழங்கப்பட்டுள்ளது. 2020-21 மற்றும் 2021-22 ஆகிய இரு ஆண்டுகளில் மட்டும் முறையே ரூ 32.92 கோடி மற்றும் ரூ 37.34 கோடி வழங்கப்பட்டுள்ளது.
இத்திட்டத்தின் வழிகாட்டுதல்களின்படி, குறிப்பிட்ட நடைமுறையைப் பின்பற்றி தொடர்புடைய வெளிநாட்டுப் பல்கலைக்கழகத்தில் சேர, தேர்ந்தெடுக்கப்பட்ட அனைத்து மாணவர்களுக்கும் வெளிநாடுகளில் உள்ள இந்திய தூதரகங்கள் மூலம் ஒவ்வொரு ஆண்டும் நிதி வழங்கப்பட்டு வருகிறது.
திட்ட வழிகாட்டுதல்களை அவ்வப்போது மதிப்பாய்வு செய்து, நடைமுறைகளை எளிதாக்குவதற்கும், செயல்முறையை மிகவும் வெளிப்படையானதாக மாற்றுவதற்கும் தேவையான மாற்றங்களை துறை செய்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806167
எரிசக்தி அமைச்சகம்
நிலக்கரி இருப்புகளை உருவாக்க மாநில அரசுகளுக்கு மத்திய அமைச்சர் ஆர்.கே.சிங் அறிவுறுத்தல்
மத்திய மின்சாரம் மற்றும் புதுப்பிக்கத் தக்க எரிசக்தித்துறை அமைச்சர் ஆர்.கே.சிங், மாநில முதலமைச்சர்களுக்கு கடிதம் ஒன்றை எழுதியுள்ளார். அதில், மழைக்காலத்தில் மின்னுற்பத்தி செய்வதற்கு தேவையான நிலக்கரியை இறக்குமதி செய்ய உடனடி நடவடிக்கைகளை எடுக்க வேண்டும் என மாநில முதலமைச்சர்களுக்கு வலியுறுத்தியுள்ளார்.
ஹரியானா, உத்தரபிரதேசம், கர்நாடகா மற்றும் மேற்குவங்கம் ஆகிய மாநிலங்களில் நிலக்கரி இறக்குமதி செய்வதற்கான டெண்டர் நடைமுறை இன்னும் முடிக்கப்படவில்லை அல்லது தொடங்கப்படவில்லை என்று மத்திய மின்துறை அமைச்சர் ஆர்.கே.சிங் எழுதியுள்ள கடிதத்தில் வேதனை தெரிவித்துள்ளார்.
முன்னதாக மத்திய மின்துறை அமைச்சகம், மாநில மின்னுற்பத்தி நிறுவனங்களுக்கு தேவையான நிலக்கரி தேவையில் 10 சதவீதத்தை கலப்படத்துக்காக இறக்குமதி செய்யும்படி அறிவுறுத்தியிருந்தது.
மே மாதம் 31-ம் தேதிக்குள் உத்தரவு பிறப்பிக்கும்படியும் அறிவித்திருந்தது. மாநில மின்னுற்பத்தி நிறுவனங்களுக்கு ஆர்சிஆர் முறையில் வழங்கப்படும் நிலக்கரி அளவை விரைவில் உயர்த்தலாம் என மத்திய மின்துறை அமைச்சர் ஆர்.கே.சிங் கேட்டுக் கொண்டார்.
மின்சாரத்தின் தேவை, நுகர்வு அதிகரிப்பு காரணமாக, மின்னுற்பத்தி நிறுவனங்களின் நிலக்கரி நுகர்வு உயர்ந்துள்ளதாகவும் அமைச்சர் ஆர்.கே.சிங் குறிப்பிட்டார்.
மழைக்காலம் தொடங்குவதற்கு முன், குறைந்தபட்ச நிலக்கரி கையிருப்பை இறுதி செய்வதற்காக மாநில மின்னுற்பத்தி நிறுவனங்கள் மற்றும் ஐபிபி நிறுவனங்களுக்கு சொந்தமான அனல்மின் நிலையங்கள் போதுமான நிலக்கரி இருப்பை பராமரிப்பதற்கு தேவையான அனைத்து ஆதாரங்களையும் பயன்டுத்த வேண்டும் என மத்திய மின்துறை அமைச்சர் ஆர்.கே.சிங் உத்தரவிட்டுள்ளார்.